laion/Wikipedia-Exotic huggingface dataset:
Salveiroheline

Salveiroheline on üks rohelistest värvitoonidest, hele hallikas roheline, mis meenutab kuivatatud salveilehtede värvust. Mõned värvisüsteemid käsitlevad salveirohelist värvusena, mis tekib kahe tertsiaalvärvuse segamisel – kas kiltkivihalli ja tsitriinkollase või kiltkivihalli ja oliivrohelise segamisel. Kasvav Salvia officinalis Kuivatatud salveilehed droogina Salvia apiana kuivatatud lehed Salveiroheline on pastelne ja neutraalsena mõjuv värvitoon, mis sisekujunduses võrreldes puhta valge ja neutraalse halliga mõjub pehmemalt. Sobitatuna kollakate puidutoonide ja kreemvalgega annab ruumile elava ning värvika ilme. Rohelise ja sooja halli vahel asuvat värvust peetakse maalähedaseks ja rahustavaks ning see sobib peale puidu ka muude looduslike materjalidega - naha, rotangi, vitspunutise, keraamika ja marmoriga. Seladonroheline Reseedaroheline "Arhiivikoopia". Originaali arhiivikoopia seisuga 17. juuli 2020. Vaadatud 15. juulil 2020.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 17. juuli 2020. Vaadatud 15. juulil 2020.{{netiviide}}: CS1 hooldus: arhiivikoopia kasutusel pealkirjana (link) https://www.hunker.com/13411228/what-colors-mixed-together-make-sage-green https://graf1x.com/ryb-color-mixer-guide-with-chart-poster/ Sisustuse trendisuunad 2018. aastaks. – Duo Disain (blog) Seitse põnevat tooni magamistuppa: salveiroheline, sidrunikollane... Mis veel? – Moodne Kodu, 2. august 2019, 20:00 Wandfarben in Salbeigrün. – kolorat.de
Sati (budism)

Sati (paali keeles, sanskriti keeles smṛti) on budismis oluline vaimne praktika, mille sisuks on tähelepanelikkus, teadvustamine ja meelespidamine. Sati on teadlikkus, võime meeles pidada, toiminguid kontrollida ja vastavusse viia eelnevate kogemustega. Laiemas mõttes on sati budistlik harjutus, mis näeb ette kõige märkamist, mida harjutaja teeb ja millega kokku puutub. See on keskne vaimne tegur, esimene virgumise tegur ja õilsa kaheksaosalise tee seitsmenda osana õige teadvustamine (sammā-sati). Paalikeelne mõiste sati ja sanskritikeelne smṛti on "mäletamine" või "mälu", tähendades õpetuste mäletamist, meenutamist, meeles hoidmist, meeles pidamist. Tõlkija T. W. Rhys Davidsi selgituste kohaselt tähendab sati sõna-sõnalt küll "mälu", aga kuna see mõiste kordub paali kaanonis alati fraasina sato sampajâno (mindful and thoughtful), siis osutatakse seeläbi meele aktiivsusele, jagamatule tähelepanule ja pidevale kohalolekule. Satipatthana Sutta kohaselt tähendab sati teadlikkuse arendamist tegelikkuse suhtes, mistõttu meeletajusid tuleks pidada ajutisteks ja suhtelisteks. Inglise keeles on sati ja smṛti vastetena kasutatud mõisteid attention (Jack Kornfield), awareness, concentrated attention (Mahasi Sayadaw), inspection (Herbert Guenther), mindful attention, recollecting mindfulness (Alexander Berzin), recollection (Erik Pema Kunsang, Buddhadasa Bhikkhu), reflective awareness (Buddhadasa Bhikkhu), remindfulness (James H. Austin), retention, self-recollection (Jack Kornfield), mindfulness. Eesti keeles on sati vastena kasutatud mõistet "meelespidamine". Ingliskeelne mõiste mindfulness esineb paalikeelse sati vastena esmakordselt 1881. aastal ilmunud T. W. Rhys Davidsi tõlgetes. Tänapäeva läänemaailmas popularisaaris seda mõistet Thích Nhất Hạnh. Ingliskeelsele mõistele mindfulness on eesti keeles kasutusel mitmeid vasteid: teadvelolek, ärksus, tähelepanelikkus; ärksameelsus, teadlikkus, meeleteadlikkus; jmt. Sati kui jäägitu tähelepanelikkus või teadlikkus on olulisel kohal sisevaatlusel põhinevate vaimsete tehnikate puhul nagu satipatthana ja anapanasati. Mindfulness Satipatthana Vipassana Davids TR (1881). Buddhist Suttas. Clarendon Press. p. 145. OCLC 13247398. Sharf, Robert (2014). "Mindfulness and Mindlessness in Early Chan" (PDF). Philosophy East and West. 64 (4): 933–964. James H. Austin (2014), Zen-Brain Horizons: Toward a Living Zen, MIT Press, p.83 Gethin, Rupert. Budismi alused. Tõlkinud Lauri Liiders. Tartu Ülikooli kirjastus, 2021. ISBN 9789949035472. T. W. Rhys Davids, tr., 1881, Buddhist Suttas, Clarendon Press, p. 107. Thích Nhất Hạnh. The Miracle of Mindfulness, Rider Books, 1991, ISBN 978-0-7126-4787-8 "Buddhist monk who brought mindfulness to West dies in Vietnam". France24. Agence France-Presse. January 22, 2022. Bryant, Miranda (January 22, 2022). "From MLK to Silicon Valley, how the world fell for 'father of mindfulness'". The Guardian. Fitzpatrick, Aidyn (January 24, 2019). "The Father of Mindfulness Awaits the End of This Life". Time. Eesti Keele Instituudi sõnaraamat: mindfulness. Meelerahu.ee./ Käesolevas artiklis on kasutatud "Ida mõtteloo leksikoni" materjale.
Piti

See artikkel räägib budismi mõistest. Jalgpalluri kohta vaata artiklit Piti (jalgpallur). Pīti (paali keeles pīti, sanskriti keeles prīti, inglise keeles rapture, joy või ka happiness) on budismis vaimustus või ekstaatiline rõõm, mida kogetakse meditatsioonipraktikas. Pīti on üks virgumise teguritest ning seotud keskendumisseisunditega ehk jhāna'dega (eriti kolmanda kehalise jhāna'ga). Mediteerimise käigus on seesuguse vaimustuseni jõudmine väga stimuleeriv ja ülimalt nauditav. Kui aga sellest ei jõuta kaugemale ja seda jäädaksegi ihaldama, siis võib see osutuda ka takistuseks. Sukha Jhāna Mudita Happiness on pīti tõlkevaste näiteks Ñānamoli Thera Visuddhimagga tõlkes. [1] Samādhaṅga Sutta ehk Pañcaṅgikasamādhi Sutta, AN 5.28) Anthony Markwell. Truly Understanding the Teachings of the Buddha. A comprehensive guide to insight meditation. 2019, revised ed., p. 260 – 262.[2]
Neerumuster

Neerumuster on tekstiilikujunduses esinev ornament, mille motiiviks on korduvad tilgakujulised, kõveraks keeratud teravama otsaga kujundid (pärsia keeles بته ‎bote või buta). Neerumotiiv on Pärsia algupäraga, kuid see sai Lääne-Euroopas 18. ja 19. sajandil väga populaarseks kašmiirsallide ja sissekootud mustriga või trükitud kangaste kaudu, mida imporditi Mogulite riigi järgsest Indiast läände. Tänapäeval harjumuspärase pillava värvirikkuse omandas neerumuster just India trükitekstiilidel. Mustri ingliskeelne nimetus Paisley tuleb Lääne-Šotimaa linna Paisley nimest, kus lausa sadade kaupa kooti India moe järgi järeletehtud salle ja muid tekstiile. Neerumuster esineb tänapäeva meestemoes sageli vestidel, lipsudel ja sallidel. Trükikangastel tavaliseks saanud motiivil on Eesti rahvarõivakostüümis oma koht uhketest türgipunastest trükikangastest põlledel, näiteks Kihnu rahvariietes. Neerulise mustri puhul peavad neerude peenemad keeratud otsad asetsema rõivaesemel ülevalpool. 19. sajandi India salli fragment Šotimaal Paisleys kootud India kašmiirsalli imitatsioon 19. sajandi naiseriietus neerulise suurrätiga Pärsia siidbrokaat 1930. aastatest Kuld- ja hõbelõngadega kootud Pärsia siidbrokaat, 1963 Tänapäevane trükimustriga kaelarätt Häll Kihnu muuseumis - lapsekuju mütsike on nierulisest kangast "Arhiivikoopia". Originaali arhiivikoopia seisuga 18. jaanuar 2012. Vaadatud 15. juulil 2020.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 16. juuli 2020. Vaadatud 15. juulil 2020.{{netiviide}}: CS1 hooldus: arhiivikoopia kasutusel pealkirjana (link)
Transall C-160

Transall C-160 on kahe turbopropellermootoriga taktikaline ülatiivaline sõjaväe transpordilennuk, mida ehitati Prantsusmaal ja Lääne-Saksamaal. Esmalend 25. veebruar 1963. "Transall" on konsortsiumi Transporter Allianz lühend, sellesse kuulusid Messerschmitt-Bölkow-Blohm, Aérospatiale ja VFW-Fokker. Algne idee oli ehitada Prantsusmaa lennuväele ja Saksamaa Luftwaffe (Bundeswehr) vajadustele vastav traspordilennuk, hiljem ostsid C-160 lennukit ka Lõuna-Aafrika vabariik, Türgi ning mitmete teiste riikide transpordifirmad. Lennuki survestatav lastiruum, mõõtmetega 13,5 x 3,15 x 2,98 m, tagumine osa on varustatud rambiga. Inimeste transpordiks on lastiruumis 93 istekohta. Kuigi viimane C-160 ehitati 1985. aastal on C-160-ed endiselt kasutuses. Seda tüüpi lennukeid on lisaks transpordile kohandatud ka tankurlennukiteks õhus tankimiseks, kasutamiseks sideplatformina ning signaalluureks. Ressursi täis lennanud C-160-ed asendatakse Prantsusmaal ja Saksamaal Airbus A400M Atlastega. Meeskond: 2 + 3 Pikkus: 32,4 m Kõrgus: 12,4 m Tiivaulatus:40,0 m Tühikaal: 29 tonni Suurim lennukaal: 49 tonni Max last: 16 000 kg Suurim kiirus 513 km/h Lennuulatus:1200 km Mootor: turbopropeller 2 x 4222 kW (5738 hp) Roll-Royce Tyne MK22 "Aircraft, compared and contrasted" (lk 145) Hewson, R. "The Vital Guide to Military Aircraft" 2. trükk. London: Airlife Publishing Ltd., 2001.
Okene

Okene on linn Nigeerias Kogi osariigis. Linn asub samanimelises kohalikus omavalitsuses, kiirtee A2 ääres. 2006. aasta rahvaloenduse andmetel on selle pindala 328 ruutkilomeetrit ning seal elas 320 260 inimest. Elanikkonna enamiku moodustavad eibrad, kohalik keel on eibra keel. Piirkonna postiindeks on 264. HASC, population, area and Headquarters Statoids "Post Offices- with map of LGA". NIPOST. Originaali arhiivikoopia seisuga 7. oktoober 2009. Vaadatud 20. oktoober 2009.
Mazlamiņi

Mazlamiņi on küla (mazciems) Lätis Tukumsi piirkonnas Pūre valla põhjaosas. Küla asub valla keskusest Pūrest 7, piirkonna keskusest Tukumsist 27 ja Riiast 89 kilomeetri kaugusel. Küla on kujunenud endise Lamiņi mõisa Mazlamiņi karjamõisa (Lammingen, Lamingen) keskuse juurde. Vietvārdu datubāze
Kalnēji

Kalnēji on küla (mazciems) Lätis Tukumsi piirkonnas Pūre valla põhjaosas. Küla asub valla keskusest Pūrest 3,5, piirkonna keskusest Tukumsist 23 ja Riiast 85 kilomeetri kaugusel. Küla on kujunenud endise Šerlati karjamõisa (Charlottenhof) keskuse juurde. Vietvārdu datubāze
Kuressaare tänavate loend

Siin on loetletud Kuressaare tänavaid ja muid aadressikohti. # A B C D E F G H I J K L M N O P Q R S Š Z Ž T U V W Õ Ä Ö Ü X Y Abaja tänav Aia tänav Allee tänav Anton Lutsu tänav Arhiivi tänav August Kitzbergi tänav Eha Garnisoni Haigla Hariduse Heina tänav Humala tänav Ida tänav Jaama tänav Juhan Smuuli tänav Jõe tänav Kaare tänav Kadaka tänav Kaevu tänav Kalda puiestee Kalevi põik Kalevi tänav Kaluri tee Kannikese tänav Karikakra põik Karikakra tänav Karja tänav Karl Ojassoo tänav Kase tänav Kastani tänav Kauba tänav Kelluka tänav Kesk tänav Kevade tänav Kihelkonna maantee Kiivitaja tänav Kingu tänav Kirde tänav Kiriku tänav Kitsas tänav Kivi tänav Kohtu tänav Koidu tänav Komandandi tänav Kopli tänav Kotkapoja tänav Kraavi tänav Kullerkupu tänav Kungla tänav Kuressaare tee Kuuse tänav Kõrre tänav Kõver tänav Lagle tänav Lahe tee Lasteaia tänav Laugu tänav Lehe tänav Liiva tänav Lillevälja tänav Loojangu tänav Lootsi tänav Lossi tänav Lossihoov Lossipark Luha tänav Luige tänav Lydia Koidula tänav Marientali tee Martin Körberi tänav Meierei tänav Mere tänav Merikotka tänav Metsa tänav Mooni tänav Muru tänav Niidu tänav Nooruse tänav Nurme tänav Nurmenuku tänav Nõmme tänav Odra tänav Pae tänav Papli tänav Pargi tänav Piibelehe tänav Pihtla tee Pikk tänav Põhja tänav Põik tänav Pärna tänav Raekoja tänav Raiekivi tee Rehe tänav Rohu tänav Roomassaare tee Roopa tänav Rootsi tänav Sepa tänav Sinilille tänav Staadioni tänav Suur-Põllu tänav Suur-Sadama põik Suur-Sadama tänav Suuresilla tänav Suve tänav Sügise tänav Tallinna tänav Talve tänav Talve põik Tolli põik Tolli tänav Tori tänav Torni tänav Traktori tänav Transvaali tänav Tulika tänav Turu tänav Tuule tänav Töökoja tänav Uus tänav Uus-Roomassaare tänav Uus-Karja tänav Vahtra tänav Vana-Roomassaare tänav Valguse tänav Vallimaa tänav Varju tänav Veski tänav Vete tänav Videviku tänav Vikerkaare tänav Vuti tänav Väike-Sadama tänav Väike-Põllu tänav Väljaku tänav Õie tänav Ülase tänav 29. oktoobril 1940 nimetati Kuressaare Linnavalitsuse otsusega Kiriku ja Torni tänavad Võidu tänavaks, Garnisoni tänav 21. juuni tänavaks, Komendandi tänav Oktoobri tänavaks, Pruuli tänav Proletariaadi tänavaks, Konsul Oskar Vildebergi tänav Töö tänavaks ENSV TEATAJA LISA nr 35, 24. detsember 1940 Kuressaare linnaga seonduvad ametlikud kohanimed Kalev Keskõla, Kuressaare peatänavad ja väljakud, Saarte Hääl, 14. september 2007 Kuressaare tänavanimed muutuvas ajas, saartehaal.postimees.ee, 23. november 2007
Galciems

Galciems (ka Galaciems) on küla (mazciems) Lätis Tukumsi piirkonnas Pūre valla lõunaosas. Küla asub Abava jõe kaldal ja jääb valla keskusest Pūrest 6,5, piirkonna keskusest Tukumsist 18 ja Riiast 85 kilomeetri kaugusele. Küla on kujunenud endise Galenieki karjamõisa (Endenhof) keskuse juurde. Vietvārdu datubāze
Meiniķi

Meiniķi (vanasti ka Daigones skola) on küla (mazciems) Lätis Tukumsi piirkonnas Pūre valla lõunaosas. Küla jääb valla keskusest Pūrest 5,4, piirkonna keskusest Tukumsist 23 ja Riiast 88,4 kilomeetri kaugusele. Vietvārdu datubāze
Beķermuiža

Beķermuiža on küla (mazciems) Lätis Tukumsi piirkonnas Pūre valla keskosas. Küla asub Abava jõe kaldal paigas, kus Zvārīte Abavasse suubub. Beķermuiža jääb valla keskusest Pūrest 2,5, piirkonna keskusest Tukumsist 21 ja Riiast 83 kilomeetri kaugusele. Küla on kujunenud endise Pūre mõisa Beķermuiža karjamõisa (Bäkkerhof, Bekershof) keskuse juurde. Vietvārdu datubāze
Tallinna Tööstushariduskeskus

Tallinna Tööstushariduskeskus on kutsekool Tallinnas. Kooli direktor on Paul Alekand. Kooli ajalugu ulatub 1983. aastasse. Siis alustas tegevust Tallinna 43. Kutsekeskkool, mis ühendati 1990 V. Klementi nimelise 32. Kutsekeskkooliga ja moodustati Tallinna Kergetööstuskool. Sinna liideti 1993. aastal ka Vanalinna Õmbluskool. Samuti alustas 1983. aastal tegevust Tallinna 42. Kutsekeskkool, kuhu liideti hiljem Tallinna 19. Tehnikakooli autoeriala ja mis nimetati algul ümber Tallinna Lilleküla Mehaanikakooliks ja siis Tallinna Mehaanikakooliks. Tallinna Kergetööstuskool ja Tallinna Mehaanikakool liideti 1999. aastal ning alates sama aasta 1. septembrist on kooli nimeks Tallinna Tööstushariduskeskus. Hiljem on kooliga liidetud ka Tallinna Kristiine Teeninduskool ja Tallinna Transpordikool. Vaade koolihoonele Robotitehnika labor Lehtmetalli töökoda Õmblusklass Autoremonditöökoda Logistika ladu Õppesalong Juhtkond Tallinna Tööstushariduskeskus (vaadatud 16. juulil 2020) Ajalugu Tallinna Tööstushariduskeskus (vaadatud 25. dets 2022) Koduleht
Korotša

Korotša on linn Venemaal Belgorodi oblastis, Korotša rajooni halduskeskus. Asub Korotša jõe ääres, Belgorodist umbes 60 km kirde pool. Kaitseks krimmitatarlaste rünnakute vastu ehitatud kindluse juurde tekkis asula 1638. aastal. 1708. aastal sai linnaõigused. Q126684906
Novõi Oskol

Novõi Oskol on linn Venemaal Belgorodi oblastis, Novõi Oskoli rajooni halduskeskus. Asub Oskoli jõe vasakul kaldal, Belgorodist 109 km kaugusel. Linn asutati 1637. aastal, 1779. aastal sai linnaõigused. 2020. aasta alguses oli elanike arv 18 478. Q126684906 http://novoskoladmin.ru/
Mudita

Muditā (sanskriti ja paali keeles) on budismis rõõmustamine või kaasa rõõmustamine ja see on eelkõige rõõm teiste hea käekäigu üle, olles vastukaaluks kadedusele ning seotud sõbralikkuse ja kaastundega. Muditā on budismis üks neljast mõõtmatust ehk brahmaseisundi koostisosa Piti Sukha Mudita - A brief passage on mudita from the Brahma-Vihara Foundation
Sława

Sława (saksa Schlawa) on linn Poolas Lubuszi vojevoodkonnas Wschowa maakonnas, Sława valla halduskeskus. Sława asub Wschowast umbes 19 km lääneloodes. Asula sai linnaõigused 1312. aastal. Kuni 1945. aastani oli linn Saksamaa koosseisus. https://bdl.stat.gov.pl/api/v1/data/localities/by-unit/020811412014-0988589?var-id=1639616&format=jsonapi, vaadatud 7.10.2022. Sława Encyklopedia PWN
Marek Reinaas

Marek Reinaas (sündinud 21. märtsil 1971) on eesti reklaamitegelane, ettevõtja ja poliitik, XV Riigikogu liige. Ta on reklaamifirma Zavod omanik ja tegevjuht. Ajalehe KesKus väljaandja. Ta oli 2005. aastast korraldatava Haapsalu Õudus- ja Fantaasiafilmide Festivali idee autor. Muuhulgas mängis ta teleseriaalis "Riigimehed" peigmeest. Aprillist 2019 on Reinaas erakonna Eesti 200 liige. Ta kandideeris 2023. aasta Riigikogu valimistel Eesti 200 nimekirjas Valimisringkonnas nr 2 (Kesklinna, Lasnamäe ja Pirita linnaosa). Ta kogus 2090 häält ja osutus valituks. Reinaas on Eesti Turniiripokkeri Föderatsiooni president ja kuulunud Eesti turniiripokkeri koondisse. "Sissekanne Eesti 200 lehel". Originaali arhiivikoopia seisuga 16. juuli 2020. Vaadatud 16. juulil 2020. "Eesti 200 avalikustas täna valimiskongressil valimisringkondade esikolmikud ja üleriigilise nimekirja 20 esimest nime". Eesti 200. 15. jaanuar 2023. Originaali arhiivikoopia seisuga 21. jaanuar 2023. Vaadatud 21. jaanuaril 2023. Valimisringkond nr 2 Riigikogu valimised 2023
Berliet

Berliet oli sõiduautode, busside, veoautode ja militaarsõidukite tootja Prantsusmaal Vénissieux's Lyoni lähedal. Firma asutas Marius Berliet 1899. aastal ja see tegutses kuni 1967, mil Citroën selle üle võttis. Alates 1978 kuulub autotootjale Renault Trucks, Berliet' kaubamärk võeti käibelt maha. Enne esimest maailmasõda toodeti peamiselt sõiduautosid, kuid sõja ajal suurenes riigi veoautode tellimus ja Berliet tootis Prantsuse armee jaoks 25 000 veokit Berliet CBA. Pärast sõda oli firma raskustes, kuid suutis neist välja tulla enne 1929.–1933. aasta majanduskriisi. Alates 1933. aastast toodeti neljasilindrilise mootoriga sõiduautosid, lisaks veokeid ja busse. Vichy valitsuse ajal tootis tehas mootoreid, mida müüdi ka Saksamaale. Seetõttu arestis Prantsuse valitsus pärast teist maailmasõda ettevõtte, kuni see 1949. aastal omanikele tagastati. Pärast tagastamist tootis Berliet veokeid ja busse. Kui omanikuks sai Michelin Group, siis ühendati Berliet 1967. aastal Citroëniga. Maailmasõdadevahelisel ajal sõitis Eesti teedel kümmekond Berliet' sõiduautot, sama palju busse ja veoautosid. 1. jaanuaril 1940 oli Eestis liikvel kolm Berliet' sõiduautot ja üks tuletõrjeauto (neist vaid üks Tallinnas). Praeguseks on Eestis säilinud üks sõiduauto, mis on eksponeeritud Vihula mõisas ja arvele võetud tehnikamälestisena. "Marius Berliet Sihtasutus". Vaadatud 16.07.2020. J. Kits. Mootorsõidukid Eestis 1. I 1940. Eesti Statistika Kuukiri, aprill 1940, nr. 221 (4), lk. 201.
Kaberneeme tehnilise vaatluse post

Kaberneeme tehnilise vaatluse post oli NSV Liidu piirivalve Rakvere piirivalvesalga 12. piirivalvekordoni tehnilise vaatluse post (vene keeles ПТН, пост технического наблюдения) Kaberneeme poolsaarel. Piirivalvekordon tehnilise vaatluse postid olid varustatud, helgiheitjate РП-15-1 ja mobiilsete jälgimissüsteemidega (ПСНР, переносные станции наземной разведки "Подъём" и "Кредо") ning radarisüsteemidega DON (РЛС, радиолокационная станция "ДОН") Tehnilise vaatluse postist 200 m kagu pool asus Kaberneeme piirivalvekordon, mis lammutati 2009. aastal. Kaberneeme tehnilise vaatluse post Kaberneeme tehnilise vaatluse post Kaberneeme tehnilise vaatluse post Kaberneeme tehnilise vaatluse posti kaitsedott Kaberneeme poolsaare tipus Kaberneeme tehnilise vaatluse post Harjumaal Jõelähtme vallas, Projekt „Eesti 20. sajandi (1870–1991) sõjalise ehituspärandi kaardistamine ja analüüs”. Koostajad: Ain Tähiste, Mart Mõniste. Kärdla 2018
Tšaadi sõjavägi

Tšaadi sõjavägi (araabia keeles الجيش الوطني التشادي, prantsuse keeles Armée nationale tchadienne) on Tšaadi vabariigi kaitsejõud. Kaitsejõud koosnevad armeest (maa- ja õhuvägi ning gendarmerie), vabariigikaardist, kiirsekkumisjõududest, politseist ja asdasda. Praegu on Tšaadi sõjaväe põhiline eesmärk võidelda riigis üles tõusnud arvukate mässulistegrupeeringutega. Tšaadi riigieelarvest moodustavad kaitsekulutused 2%. "Chadian armed forces, CSIS, 2006" (PDF). Originaali (PDF) arhiivikoopia seisuga 29. oktoober 2005. Vaadatud 16. juulil 2020. "Military expenditure (% of GDP)".
Kummaline raadiorõngas

Kummaline raadiorõngas (inglise keeles odd radio circle, ORC) on süvakosmoses avastatud tuhm objekt, mis on registreeritav ainult raadiosagedusel. 2020. aasta juuli seisuga on neid avastatud neli. Raadiolainete pikkusvahemikus paistavad objektid ringikujulised, servad eredamad, ning meenutavad rõngassaari. Seni astronoomidele teada olevate andmete põhjal ei ole olnud võimalik objektide klassi ega täpset kaugust Maast määrata. Kummalised raadiorõngad avastati 2019. aastal, kui uuriti ASKAP raadioteleskoopide kogutud andmestikku. Kui algselt kahtlustati võimalikke häireid teleskoopide töös, siis nähtuse olemasolu leidis kinnitust, kui sarnane raadiorõngas leiti ka Indias asuva raadioteleskoobi kogutud andmestikku uurides. Samuti kinnitasid raadiorõngaste olemasolu kordusvaatlused Australia Telescope Compact Array seadmetega. Raadioastronoomia Elektromagnetspekter Lauri Jürisoo (15.07.2020). "Neli senitundmatut objekti süvakosmoses panevad astronoome kukalt kratsima". Vaadatud 16.07.2020. Ray P. Norris; et al. (26.06.2020). "Unexpected Circular Radio Objects at High Galactic Latitude". Vaadatud 16.07.2020. {{netiviide}}: et al.-i üleliigne kasutus kohas: |autor= (juhend) "Astronomers Detect Unexpected Class of Mysterious Circular Objects in Space" sciencealert.com, 9. juuli 2020
Tanja Muravskaja

Tanja Muravskaja (sündinud 1978 Pärnus) on ukraina juurtega Eesti fotokunstnik. 1996–2001 õppis ta Tallinna Pedagoogikaülikoolis ajakirjandust 2002–2005 õppis Eesti Kunstiakadeemias fotograafiat 2004–2005 õppis Westminster Universitys Erasmuse programmi raames 2005–2010 Eesti Kunstiakadeemia, fotograafia, magistrikraad 2020. aastal osales ta Brüsseli kunstikeskuse WIELS residentuuris 2015 Sadolini kunstipreemia 2018 Köler Prize (koos Anna Škodenkoga) "Sissekanne Vaal galerii lehel". Originaali arhiivikoopia seisuga 16. juuli 2020. Vaadatud 16. juulil 2020. [1] "Eesti Kaasaegse Kunsti Arenduskeskus". Originaali arhiivikoopia seisuga 16. juuli 2020. Vaadatud 16. juulil 2020. Tanja Muravskaja läheb Brüsselisse, Postimees, 13. veebruar 2020
Bardo (Poola)

Bardo (saksa Wartha) on linn Poolas Alam-Sileesia vojevoodkonnas Ząbkowice Śląskie maakonnas, Bardo valla halduskeskus. Bardo asub Tšehhi piirist umbes 12 km kaugusel. Linnust ja asulat on esmamainitud 1096. aastal, linnaõigused sai 1300. aasta ja 1334. aasta vahel. 1945. aastal läks linn Saksamaa koosseisust Poolale ja kaotas linnaõigused. 1969. aastal sai Bardo linnaõigused tagasi. Bardo Encyklopedia PWN
Ifoghasi lahing

Ifoghasi lahing (ka Tigharghâri lahing või Ametettai lahing) oli Põhja-Mali konflikti lahing, mis leidis aset 18. veebruarist 31. märtsini 2013. Prantsusmaa ja Tšaadi sõjaväed võitlesid salafist-džihadistlike grupeeringutega, mida juhtisid Al-Qaeda islamistlikus Magribis ja Ansar Dine. Pärast varasemaid lüüasaamisi Konna ja Diabaly lahingutes taganesid džihadistid Timbuktust ja pagesid enda baasi Adrar des Ifoghasi Adrar Tigharghari mäel Kirde-Malis. Prantsusmaa väed asusid põgenevaid islamimässulisi jälitama ning taastasid kontrolli Tessaliti ja Aguel'hoci linnade üle. Tighargharil käivitati operatsioon Panther. 18. veebruaril alanud kokkupõrked toimusid peamiselt Ametettai orus. Terroristide väed sattusid kahe soomuskolonni vahele lõksu, Prantsuse väed tulid läänest ning Tšaadi väed idast. Jalgsirännakuga suutsid dessantväelased džihadiste üllatades võitlusesse põhjast sekkuda. Koalitsiooniväed vallutasid oru 3. märtsil ning džihadistid hakkasid Tighargharilt taanduma. Järgnevatel päevadel jätkusid vähemintensiivsed kokkupõrked. Sõjategevus lõppes 31. märtsil. Ifoghasi lahing oli Mali sõja pöördelahing, kuna terroristid kaotasid enda põhilise tugipunkti Sahelis ning lõviosa Mali armeelt või Liibüast saadud varustusest. "Tribute to Captain Hassan Abdel Aziz Adam and his Men". Mali Actu. 23. veebruar 2013. Originaali arhiivikoopia seisuga 28. aprill 2013. Vaadatud 16. november 2014. "Dans les roches de l'Adrar de Tigharghâr, une bataille cruciale est engagée". Lemonde.fr. 28. veebruar 2013. Vaadatud 22. veebruar 2018. Jean-Christophe Notin, La guerre de la France au Mali, Paris, Tallandier, 2014, 650 p. La-Croix.com (28. mai 2013). "La bataille de l'Ametettai du général Barrera au Mali". La Croix. Vaadatud 12. september 2018.